# Евгений Замятин. "Арапъяс" (роч кыв вылысь)

Владимир Цивунин

"И рӧдитчасны жӧ свет вылӧ этатшӧмъяс!.."

Евгений Замятин


Роч гижысь. Олiс 1884-1937 воясын.


Евгений Замятинлӧн портрет. Серпасалысь - Борис Кустодиев. 1923-ӧд во.


Авторлӧн висьт:

Арапы

Евгений Замятин. «Избранное». Москва, издательство «Правда», 1989.


Роч кыв вылысь комиӧдiс (кыдз кужис) - Владимир Цивунин

--------------------------------------------------------------------------------------------


Арапъяс


Буян-дi вылын ю кывтӧ. Таладорын миян, гӧрдкучикаясным, а мӧдлапӧлын налӧн, арапъяс, олӧны.

Талун асылӧн налысь арапӧс юын кыйсьым. Ок, и бур жӧ вӧлi, сэтшӧма бур: ставыс чиг яя. Шыдсӧ пуим, небзьӧдӧм яйсӧ пражитiм  лукъя и, горчицаа и, тырвыйӧ соласьтӧм нежинскӧй ӧгуречӧн и... Вердчим: ыстiс господьӧй!

И сӧмын вӧлi ойбыртлыны водiм лёкысь горзӧм, чарӧстӧм: миянысь ӧтиӧс  лёка ёрӧмаӧсь арапъяс пышйӧдiсны. Сэтчӧ-татчӧ, а найӧ сiйӧс кулисны нин да биа ӧгыр вылын шоддза яй пуӧны-пӧжалӧны.

Миян налы ю вомӧн:

Ак, морт сёйысьяс! Ак, арапъяс тi сэтшӧмӧсь! Тi нӧ мый тайӧ, а?

А мый? сёрнитӧны.

Да тi вылынӧсь мый, некутшӧм перна ӧмӧй абу? Миянлысь, гӧрдкучикаӧс, ермолитанныд. Абу жӧ и яндзим?

А тi миянлысь ӧтиысь небзьӧдӧм яйсӧ эз мӧй вӧчны? Со тай  кодлӧн нӧ лыяс сэнi куйлӧны?

Но мыйся жӧ тыртӧм юраяс! Ми ӧд бара тiянлысь арапӧс сёйим, а тi  миянлысь, гӧрдкучикасӧ. Тайӧ нӧ ӧмӧй позьӧ? Со, сет вай, тiянӧс мӧдар югыдын мутиясыд, ок, кыдзи пражитасны!

А найӧ, арапъяс, еджыд яндысьтӧм бугыльяссӧ быльӧдiсны, сӧмын шпыннялӧны да лупитӧны-сёйӧны. Но мыйта жӧ яндысьтӧм йӧз: ӧти кывйыд и эм  арапъяс. И рӧдитчасны жӧ свет вылӧ этатшӧмъяс!


1920


(Вуджӧдӧм: 2022 во, йирым тӧлыся 11-12 лунъяс)


-------------------------------------------------------------------------------------------------------

Роч гижӧдсӧ позьӧ лыддьысьны танi: Евгений Замятин. "Арапы".

Оригинал на русском языке можно прочитать здесь: Евгений Замятин. "Арапы".


______________________

Вуджӧдчысьлӧн бӧркыв

Тайӧ дженьыдысь дженьыд Евгений Замятинлысь висьтсӧ ме кӧсйи вуджӧдны коми вылӧ некымын во (ёна радейтiм сiйӧс менам пиӧйкӧд), но эг смелмӧдчи. Ӧд, серав кӧть бӧрд, а коми кывтӧ ачым зэв жӧ омӧля тӧда. Но мый вӧчны? Вояс мунӧны, мывкыд-вежӧр арлыдысь оз ӧд бурмышт. Мӧдарӧ, воысь воӧ юрыд уджалӧ век сьӧкыдджык. Сiдзкӧ, мыйӧн кужам, сiйӧн и кутам вӧдитчыны. А артмӧма кӧ танi уна ӧшыбкаяс да мукӧд нелючкиторъяс мый сэсся? Гашкӧ, кодкӧ аддзас найӧс да индас тырмытӧмторъяс вылӧ, а ми водзтi ставсӧ-й веськӧдам. (Кӧть, збыльысь кӧ, зэв ыдъяся, мый кӧть кодкӧ кӧть ӧти кыв шуас. Сы вӧсна мый, кыдзи гижлалӧма медводдза коми поэтӧн, «Йӧз дiнын ме олi, Да кыдз тыртӧминын...»).

12.10.2022